cyanic-selkie/wikianc huggingface dataset:
Berettiget mottaker
Profesjonell amerikansk fotball
På profesjonelt nivå i både amerikansk og canadisk fotball blir alle forsvarsspillere sett på som berettigede mottakere. Angrepslaget må ha minst syv spillere på scrimmagelinjen. Av disse er de kun de to på endene som er berettigede receievere. De gjenværende spillerne er i backfieldet (fire i amerikansk fotball, fem i canadisk), inkludert quarterbacken. Disse er også berettigede mottakere. I National Football League (NFL) er en quarterback som stiller seg opp bak center som en T-formasjon quarterback ikke berettiget med mindre han, før snappet, flytter seg til en stilling minst en yard bak scrimmagelinjen eller på den ene enden av linjen, og står stille i den posisjonen i minst ett sekund før snappet, men teller uansett ikke mot de syv spillerne et lag må stille på scrimmagelinjen.
Før snappet i amerikansk fotball kan spillere i backfieldet kun bevege seg parallelt til scrimmagelinjen, kun én back kan bevege seg om gangen, og dersom de har beveget seg fremover må de stå stille i et fullt sekund før snappet. Mottakeren kan bevege seg lateralt eller bort fra scrimmagelinjen når ballen snappes. Brudd av disse reglene fører til en straffe for illegal procedure på fem yards. I canadisk fotball derimot kan berettigede mottakere bevege seg i alle retninger før snappet, et ubegrenset antall kan bevege seg samtidig, og de må ikke stå i ro før snappet.
Reglene for berettigede mottakere gjelder kun for fremoverpasninger. Hvilken som helst spiller kan ta imot en bakoverpasning eller en lateral pasning.
Når playet har startet i amerikansk fotball kan berettigede mottakere bli uberettigede avhengig av hvordan playet utvikler seg. En berettiget mottaker som går ut av banen er ikke lenger en berettiget mottaker og kan ikke ta imot en fremoverpasning, før spilleren har tatt tre skritt på banen igjen. Dersom en pasning blir berørt av en forsvarsspiller eller en berettiget mottaker på angrepet (avledet av en defensive lineman, gått gjennom hendene på en mottaker osv.), blir alle angrepsspillere umiddelbarte berettigede mottakere. I CFL blir alle spillere berettigede mottakere dersom en pasning blir berørt av en spiller på forsvarslaget. En foreslått regelendring i XFL ville gjort alle spillerne bak scrimmagelinjen til berettigede mottakere, uavhengig av deres posisjon eller nummer.
Aichi (prefektur)
Aichi (japansk: 愛知県 – Aichi-ken) er et japansk prefektur i Chūburegionen. Hovedstaden i Aichi er Nagoya. Prefekturets drøye 7 mill. innbyggere gjør det til det fjerde største målt i antall innbyggere.
Wang Shengjun
Wang kommer fra Anhui-provinsen og ble medlem av Kinas kommunistiske parti i 1972. Han har vært medlem av sentralkomitéen siden 2002 og ledet før det partiets kommisjon for politiske og rettslige anliggender. I 2008 ble han utnevnt til sjefsdommer for høyesterett. Til forskjell fra sin forgjenger han ingen juridisk utdannelse. I oktober 2008 vekte Wang oppmerksomhet da han fremholdt at høyesterett måtte ta hensyn til folkemeningen når den vurderer dødsdommer.
Aichi (prefektur)
Historie
Prefekturet var opprinnelig delt i tre provinser, Owari, Mikawa og Ho. I Nou-sama æraen ble Mikawa og Ho slått sammen. I 1871, etter avskaffelsen av Han systemet, ble Owari, utenom Chita halvøya, en del av Nagoya prefekturet, mens Mikawa og Chita halvøya ble Nukata prefekturet. I april 1872 ble Nagoya prefekturet omdøpt til Aichi prefekturet og 27. april det samme år ble Nukata prefekturet innlemmet i Aichi prefekturet
Verdensutstillingen i 2005 ble holdt i byene Seto og Nagakute.
Geografi
Aichi prefekturet ligger midt i Japans hovedøy, Honshū. Aichi prefekturet grenser mot Isebukta og Mikawabukta i sør, Shizuoka prefekturet i øst, Nagano i nordøst, Gifu prefekturet i nord, og Mie prefekturet i vest.
Prefekturet måler 106 km fra øst til vest og 94 km fra nord til sør og har mesteparten av Nōbi sletten. Prefekturets 5,165.16 km² står for omtrent 1,36% av Japans totale areal. Det høyeste nivået er Chausuyama, 1415 m over havet.
Prefekturets vestre del domineres av Japans fjerde største by og prefekturets hovedstad, Nagoya. Den østre delen er tynnere befolket, men har store industriområder. I perioden oktober 2005 og oktober 2006 var Aichi prefekturet det raskest voksende prefekturet i folketall med 7,4%.
Byer
Det er 35 byer i Aichi prefekturet
Økonomi
Aichi er en av de prefekturene som er mest preget av industri, spesielt er bil og flyindustrien godt representert i området.
Noen av de største bedriftene i prefekturet:
Flere internasjonale selskaper som Daimler-Chrysler, Fuji Heavy Industries, Mitsubishi Motors, Pfizer, Sony, Suzuki, and Volkswagen er til stede i området.
Demografi
I 2001 bestod Aichi av 50,03% menn og 49,97% kvinner. 139 540 (2%) er av utenlandsk opprinnelse.
Idrett
Følgende idrettslag har tilhørighet i Aichi:
Fotball
Baseball
Volleyball
Rugby
Turisme
Av severdigheter i Aichi finner man:
Friidrett under Middelhavslekene 1971
Friidrett under Middelhavslekene 1971. Friidrett var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var sjette gangen som friidrett var med på programmet under Middelhavslekene. Det ble konkurrert i tjuefire øvelser for menn og åtte for kvinner. Italia ble beste nasjon mef tolv gullmedaljer foran Hellas med seks.
Chen Cheng
Chen Cheng (tradisjonell kinesisk: 陳誠; forenklet kinesisk: 陈诚, pinyin: Chén Chéng; født 4. januar 1897 i Qingtian i prefekturet Lishui i provinsen Zhejiang i Kina, død 5. mars 1965 i Taipeh) var en kinesisk politisk og militær leder.
Han var en av de mest sentrale av Den nasjonale revolusjonshærs generaler under den annen sino-japanske krig og den kinesiske borgerkrig. Etter at han dro til Taiwan ved slutten av borgerkrigen, ble han guvernør for Taiwan, så visepresident og så statsminister for Republikken Kina.
Under Chiang Kai-shek bidro han til å iverksette et viktig landreformprogram.
3 Rips
3 Rips er en humoristisk tegneserie skapt av den norsk-russiske tegneren Natalya Kochergova på initiativ fra Fonna Forlag. Den blir trykt i søndagssideformat, dvs. som en stripe med to eller tre rader i farger. Tekstlig assistent for serien er Roald Waktskjold, tidligere forlagssjef i Fonna.
Konseptet og figurene ble første gang presentert på Raptus Tegneseriefestival 2005, og de første stripene ble vist fram på arrangementet Vossastreken i 2006. Den 28. oktober 2006 år debuterte serien i avisa Hallingdølen. 3 Rips het først 3chix, men navnet ble forandret før lanseringen i Hallingdølen, på grunn av navnelikhet med den amerikanske stripeserien Six Chix. Serien stoppet etter ca to år,da tegneren Nataliya Kochergova begynte sine studier i matematikk og fysikk ved UiO.
Rollefigurer
Serien dreier seg rundt tre venninner. Alle andre figurer, enten de er venner, kjærester, lærere eller foreldre, spiller foreløpig en nokså perifer rolle.
RTL/2
RTL/2 (forkortelse for Real-Time Language/2) var et høynivå programmeringsspråk for sanntidssystemer som ble utviklet ved Imperial Chemical Industries Ltd av J.G.P. Barnes. Språket ble lansert i 1972 og ble opprinnelig brukt internt innenfor ICI, før det ble distribuert av SPL International i 1974. RTL/2 var basert på konsepter fra ALGOL 68, og var ment å være et lite og enkelt språk. RTL/2 was standardised in 1980 by the British Standards Institution.
Douglas Anakin
Douglas Thomas «Doug» Anakin (født 6. november 1930 i Ontario, død 25. april 2020) var en canadisk bobkjører som deltok i de olympiske vinterleker 1964 i Innsbruck.
Anakin ble olympisk mester i bobsleigh under Vinter-OL 1964 i Innsbruck. Han var med på det canadiske laget som vant firerbob foran Østerrike og Italia. De andre på laget var Peter Kirby, John Emery og Vic Emery.
Østfold vernepleierhøgskole
Østfold vernepleierhøgskole var en høgskole for utdanning av vernepleiere. Skolen ble opprettet i Fredrikstad i 1980, og gikk inn i etableringen av Høgskolen i Østfold i 1994.
Erling Loraas var rektor i hele den perioden skolen var en selvstendig enhet.
Fensfeltet
Fensfeltet er en mineralforekomst, omkring 5 km i diameter, som ligger ved Ulefoss i Nome kommune i Telemark.
Bakgrunn
De drivverdige og økonomiske interessante gruveforekomstene rundt Ulefoss, skriver seg fra Fenvulkanen, som er noe så sjeldent som en kalksteinsvulkan med 580 millioner års alder, som størknet gradvis med aktivitet fram til for 540 millioner år siden. Vulkanen var en av flere som oppstod da Baltika og tilstøtende kontinenter ble brukket opp. Bare et tverrsnitt av en tilførselsgang til vulkanen er synlig, det meste av strukturene er erodert bort. Feltet strekker seg tilnærmet sylindrisk nedover, og krystalliseringen fant sted ca. 2-3 kilometer under overflaten. Gjennom eksplosiv oppstigning av magmatiske kalksteinsarter (karbonatitter), ble gammel gneis i høyere lag, omdannet til en bergartsgruppe som Brøgger kalte fenitt etter området. I alt foregikk «fenittiseringen» ved at ulike lag av lava helt fra jordas mantel på 100 km dyp, trengte oppover og dannet mange metamorfe bergarter. Ved slutten av vulkanperioden seg vann inn i karbonatittene og oksiderte jerninnholdet til rød hematitt.
Viketunnelen
Viketunnelen er en veitunnel i Nesset kommune i Møre og Romsdal. Tunnelen er en del av fylkesvei 191 og går mellom Fløta og Vike på østsiden av Eikesdalsvatnet, og er 4,280 meter lang. Opprinnelig var tunnelen 3,535 meter lang og åpnet 12. mai 1997. Den ble forlenget ved Fløta etter at et jord- og steinras ødela veien der i august 2003. Den forlengede tunnelen ble offisielt åpnet 26. mai 2005.
Fensfeltet
Bakgrunn
Den norske geologen W. C. Brøgger forsto allerede i 1921 at magmatisk kalkstein var en geologisk mulighet, og fant en rekke ukjente bergarter i Fensfeltet. Feltet inneholder bl.a dyp- og gangbergarter som karbonatitter, silikat-karbonatitter og nefelin-pyroksener. Etter gårdene Søve, Melteig, Vipeto og Damtjern oppkalte han søvitt, melteigitt, vipetoitt og damtjernitt, sistnevnte med struktur av store flak av glimmer.
Viketunnelen
Etter forlengelsen i 2005 og fram til regionsreformen av riksveinettet i 2010 var Viketunnelen den nest lengste tunnelen på en fylkesvei i Norge.
Fensfeltet
Bakgrunn
I perioden fra omkring 1650 til 1927, ble det utvunnet jernholdig dolomitt til Ulefos Jernværk. I en periode fra 1953 til 1963, ble det brutt søvitt og dolomitt i Søve gruver for produksjon av niob ved Norsk Hydro på Herøya.
I de senere årene har særlig Norges største forekomst av thorium (Th) blitt viktig som fisjonsbrensel i en mulig, framtidig type atomkraftverk. Rettighetene til drift av thorium, er leiet av selskapet Fen Mining for utnyttelse, blant annet i Thor Energys planer om thoriumbasert kjernekraftbrensel for bruk i eksisterende tredje generasjon kjernekraftverk. Forekomsten av thorium er anslått til 180 000 tonn og gjør feltet til en av de største forekomstene i verden, og avhengig av kilde har Norge verdens 3 til 7 største forekomst av thorium. Energiinnholdet er potensielt 100 ganger det totale innholdet i olje og gassressursene på sokkelen. Men konsentrasjonen av thoriumoksid når maksimalt 0,2 % (usikker), og gir tvil om drivverdighet i forhold til forekomster andre steder (f.eks. Brasil, India og Australia)
Løvhaugsåa
Løvhaugsåa er en ørretførende elv som renner mellom Rotbergsjøen (Mellom Røgden) og Røgden i Grue kommune i Innlandet fylke. Vassdraget hører til Norsälvens tilsigsfelt.
Abildsø Idrettslag
Abildsø Idrettslag (stiftet 3. september 1931) er et idrettslag fra Abildsø i Oslo.
Historie
Idrettslaget ble stiftet 3. september 1931, og var da et lag tilknyttet Arbeidernes Idrettsforbund. Opp gjennom årene har lagets medlemmer drevet med sykling, friidrett, bandy, skiidrett, håndball og fotball, men i den senere tid har hovedvekten vært på fotball.
Fotball
Abildsø IL har pr. 2016 flere lag for voksne: to lag for herrer (A-lag og B-lag ), et lag for damer og et lag for Old Boys. I 2016-sesongen ligger A-laget for herrer i 4. divisjon.
Amfibieregementet
Amfibieregementet (Amf 1) er et forband i Amfibiekåren, den svenske marinens amfibietropper. Forbandet er siden 2005 forlagt til Haninge garnison utenfor Västerhaninge i Haninge kommune i Södermanland.
Amf 1 er det eneste regimentet i Amfibiekåren, etter at Amf 4 ble avviklet i 2004.
Hovedoppgaven til Amf 1 er å utdanne amfibiesoldater, sjømenn og offiserer i ulike tjenestekategorier (strid, teknikk, logistikk og ledelse) for å kunne operere nasjonalt og internasjonalt.
Pr. 2013 består forbandet av 324 offiserer; 419 underoffiserer, soldater og sjømenn; 497 reserveoffiserer og 25 sivilt ansatte.
Forbandet har deltatt i operasjoner i blant annet Kosovo, Adenbukten, Tsjad og Afghanistan.
Den største manøveravdelingen i Amf 1 er 2. amfibiebataljon.
Giorgos Lanthimos
Giorgos Lanthimos (gresk: Γιώργος Λάνθιμος; født 1973) er en gresk film- og teaterregissør.
Lanthimos studerte ved Stavrakos filmskole, før han begynte med videoproduksjon for dans og teater. I 1995 begynte han å regissere reklamefilmer.
Han langfilmdebuterte med O kalyteros mou filos (2001), før han regisserte den prisbelønte Kinetta (2005).
Lanthimos ble nominert til Oscar for beste fremmedspråklige film for Dogtooth (2009).
Zhang Jingkun
Zhang Jingkun (født 7. mars 1973) er en kinesisk sandvolleyballspiller.
Hun representerte Kina under Sommer-OL 2000 i Sydney, hvor hun ble nummer 19.
Yu Hung-chun
Yu Hung-Chun (kinesisk: 俞鴻鈞; pinyin: Yú Hóngjūn, født 1898 i Xinhui i Guangdong i Kina, død 1960) var en kinesisk politiker som var statsminister for Republikken Kina på Taiwan mellom 1954 og 1958.
Tidligere, fra april 1937 til november 1937, var han borgermester i Shanghai, men flyktet derfra da Japan angrep og inntok byen.
Selvpåtenning
Politisk protest
Det mest kjente tilfellet er kanskje den buddhistiske munken Thích Quảng Đức, som i 1963 tente på seg selv på en vei i Saigon, i protest mot Sør-Vietnams president Ngô Đình Diệm undertrykkelse av buddhister. Selvmordet førte til flere selvpåtenninger, både i Vietnam og i USA. 2. november 1965 tok Norman Morrison sitt eget liv utenfor USAs forsvarsminister Robert McNamaras kontor, i protest mot USAs involvering i Vietnam.
I 1969 tok den tsjekkiske studenten Jan Palach livet sitt i Praha i protest mot den sovjetiske invasjonen året før. Tre år senere tok den litauiske studenten Romas Kalanta sitt liv ved selvpåtenning i Kaunas. Selvpåtenningen førte til de største demonstrasjonene mot Sovjet-styret etter krigen. 13 personer fulgte Kalantas eksempel, og tok livene sine ved selvpåtenning i 1972.
4. januar 2011 tok tunisiske Mohamed Bouazizi sitt eget liv ved selvpåtenning i protest mot korrupsjonen han ble utsatt for. Selvmordet førte til store demonstrasjoner i landet. Ti dager etter selvmordet flyktet president Zine El Abidine Ben Ali fra Tunisia.
Joanna Hayes
Joanna Hayes (født 23. desember 1976) er en amerikansk friidrettsutøver (hekkeløper).
Under VM i Helsingfors 2005 var Hayes storfavoritt, men ble diskvalifisert etter å ha løpt rett inn i den siste hekken.
Anta (distrikt i Carhuaz)
Anta er et distrikt i provinsen Carhuaz i regionen Ancash i Peru. Distriktets nasjonale statistikkode er 020604 og hovedstaden er Anta. Distriktet ble opprettet den 28. november 1910.
Kansas City
Kansas City kan vise til:
Moonwalker
Moonwalker er en amerikansk musikalfantasy og eventyrfilm fra 1988 med Michael Jackson i hovedrollen. Filmen består av flere kortfilmer og musikkvideoer som er sydd sammen til en helhetlig spillefilmantologi. Flere av kortfilmene er lengre versjoner av videoene fra Michael Jacksons album Bad, blandet med mer sjeldne klipp fra Jackson 5 og diverse konsertopptak. Filmen er oppkalt etter Michaels danseteknikk kjent som Moonwalk som ble en av hans varemerker på 1980-tallet. Joe Pesci, Mick Jagger, Sean Lennon og Elizabeth Taylor har mindre biroller. Regi er ved Jerry Kramer.
Filmens fantastiske elementer er inspirert av Walt Disney.
Anmelderne
Aftenpostens anmelder mente historien var tynn og at den var for spesiell til å være en vellykket barnefilm, og at den passet best for fans av Jackson.
Priser
Moonwalker ble nominert til Oscar for beste spesial effekter og en Grammy for beste musikk. Brandon Quintin Adams vant en Young Artist Award for sin rolle i filmen.
Georgi Najdenov
Georgi Spirov Najdenov (bulgarsk: Георги Спиров Найденов) (født 21. desember 1931, død 28. mai 1970) er en tidligere bulgarsk fotballkeeper og senere manager. Han regnes som den største bulgarske målvakten gjennom tidene. Mellom 1955 og 1965 spilte han 176 kamper for CSKA Sofia. Han ble hedret som årets fotballspiller i Bulgaria i 1961. Najdenov vant den bulgarske ligaen åtte ganger (alle med CSKA Sofia), samt den bulgarske cupen tre ganger (alle med CSKA Sofia). Han var respektert for sin arbeidsmoral og sin besluttsomhet under trening og kamper.
Mayiske språk
Mayiske språk, eller mayaspråk, utgjør en språkfamilie som snakkes i Mexico og det nordlige Mellom-Amerika. De mayiske språka snakkes av over seks millioner mayaer, hovedsakelig i Guatemala, Mexico og Belize. I 1996 anerkjente Guatemala formelt 21 mayiske språk innafor sine grenser, mens Mexico anerkjenner ytterligere åtte.
Huset (forsamlingshus)
Huset er en restaurant, kafé og nattklubb i Longyearbyen på Svalbard. Restauranten på Huset holder et høyt nivå. Vinkjelleren, en av Nord-Europas største, inneholder over 20 000 flasker, og ble bygget opp over 20 år av Husets tidligere eier Hroar Holm. Huset mottok i august 2006 utnevnelsen Best of Award of Excellence fra Wine Spectator for sitt vinkart. Best of Award of Excellence er Wine Spectators nest høyeste utmerkelse.
Mayiske språk
Den mayiske språkfamilien er en av de best dokumenterte og mest studerte i Amerika. De moderne mayiske språka stammer fra urmaya, et språk man tror blei snakka for minst 5000 år siden og som har blitt delvis rekonstruert. Mayiske språk er en del av det mesoamerikanske språkområdet, en språkbunt som har utvikla seg gjennom tusener av år i Mesoamerika. Alle de mayiske språka har de typiske trekka fra dette området. Eksempler på dette er ergativitet og bruken av relasjonelle substantiv istedenfor preposisjoner.
Huset (forsamlingshus)
Menyen i restauranten skifter med de ulike årstidene, og er preget av lokale råvarer som haneskjell, rein, rype, svalbardgås, sel og arktisk røye. Isbjørnkjøtt har tidligere tidvis vært på menyen.
Bygningen som huser restauranten ble i 1951 reist for å være forsamlingshus. Det ble tegnet av arkitekt Jacob Hanssen som, sammen med arkitekt Gerhard Iversen, tegnet Colosseum kino i Oslo. På grunn av klasseskillet i Longyearbyen måtte forsamlingshuset ligge på såkalt nøytral grunn. Derfor ligger restauranten ensom utenfor bykjernen. Gjennom tidene har det også vært posthus, sykehus, skole, kino og konsertsal i huset.
Mayiske språk
I den førkolumbiske perioden blei noen av mayaspråka skrevet med mayaglyfer. Denne skrifta er kjent fra perioden 300–200 f.Kr. i den seine førklassiske perioden (400 f.Kr.–250 e.Kr.), men er best dokumentert i mayasivilisasjonens klassiske periode (sa. 250–900 e.Kr.). De over 10 000 bevarte mayainskripsjonene på bygninger, monumenter, keramikk og barkepapirkodekser, kombinert med den rike litteraturen på mayiske språk skrevet med det latinske alfabetet etter den spanske koloniseringa, danner et viktig grunnlag for dagens forståelse av Amerikas førkolumbiske historie.
Historie
I den arkaiske perioden (fram til 2000 f.Kr.) ser det ut til at mange lånord fra mixe-zoqueanske språk blei tatt opp i urmaya. Dette har ført til en hypotese om at de tidlige mayaene var underlagt talere av mixe-zoqueanske språk, muligens olmekerkulturen. Når det gjelder språka xinca og lenca derimot, har de mange mayiske lånord. Spesialister på mayaspråk, som Lyle Campbell, tror derfor at det har vært en periode med sterk kontakt mellom mayaene og lencaene og xincaene, kanskje i den klassiske perioden (250–900 e.Kr.).
Uryukatekansk i nord (på Yucatánhalvøya) og urcholansk i sør (i høylanda i Chiapas og Peténbekkenet) skilte lag allerede tidlig i den førklassiske perioden (2000 f.Kr.–250 e.Kr.). Begge variantene fins i hieroglyfiske inskripsjoner fra den tida, og de to språka blir ofte referert til som «klassisk maya».
I den klassiske perioden blei alle hovedgreinene oppdelt ytterligere i ei rekke separate språk. Selv om ett prestisjespråk er det klart mest frekvente i hieroglyfiske tekster, har man funnet minst to, og kanskje så mange som fem, ulike varianter av mayisk i disse tekstene: en østlig variant av cholansk i tekster fra det sørlige mayaområdet og høylanda, en vestlig variant av cholansk i inskripsjoner fra Usumacintaregionen fra midten av 600-tallet, en yukatansk variant fra tekster fra Yucatánhalvøya, en tzeltalansk variant fra de vestlige høylanda og et høylandsspråk fra den quicheanske greina.
I det siste har det blitt foreslått at den spesifikke varianten av cholansk som finnes i hieroglyfiske tekster, best bør forstås som «klassisk choltiansk», forgjengeren til moderne chorti og cholti. Man tror det oppsto i det vestlige og sørlige sentrale Peténbekkenet. Det blei brukt i inskripsjoner, og blei kanskje snakka av eliten og av prester. Årsaken til at så få forskjellige språklige varianter finnes i tekstene, er sannsynligvis at disse fungerte som prestisjedialekter i hele mayaområdet, og hieroglyfiske tekster blei skrevet på elitens språk. Uansett må vanlige mayafolk ha snakka flere ulike språk i den klassiske perioden.
Under den spanske koloniseringa av Mellom-Amerika blei alle indianske språk undertrykka av spansk, som blei det nye prestisjespråket. Bruken av mayaspråk i mange områder i samfunnet, som administrasjon, religion og litteratur, tok slutt. Mayaområdet var likevel mer motstandsdyktig mot påvirkning utafra enn andre områder, og det er kanskje grunnen til at mange mayasamfunn fremdeles har en stor andel enspråklige talere. Mayaområdet er likevel dominert av spansk. Flere mayaspråk er utdødd eller trua, mens andre lever i beste velgående, med talere i alle aldersgrupper som bruker dem som førstespråk i alle samfunnsområder.
Etter hvert som arkeologene gjorde framskritt i mayaområdet på 1900-tallet og nasjonalistiske og rasestolthetsholdninger spredte seg, begynte mayatalende folk å utvikle en felles identitet som mayaer, etterkommerne av den mektige mayasivilisasjonen.
Ordet «maya» stammer sannsynligvis fra den postklassiske yukatanske byen Mayapan; den snevrere betydninga som ordet hadde i førkolonial og kolonial tid, viser at det oppsto i en bestemt region på Yucatánhalvøya. Dagens videre betydning av ordet brukes for både språklige, etniske og kulturelle forhold. De fleste mayaer identifiserer seg først og fremst med en bestemt etnisk gruppe, f.eks. som «yukataner» eller «quiché», men de er også klar over at disse etniske gruppene har en felles mayisk avstamning.
Språket har vært fundamentalt når man har skullet trekke grensene for dette slektskapet. Enhetsfølelsen har ført til krav om at språk som er så nært beslekta at de lett kunne blitt regna som dialekter av det samme språket, skal regnes som egne språk. Begrepet «dialekt» blei imidlertid tidligere brukt med rasistisk undertone, for å skape et skille mellom amerindiske «dialekter» og europeiske «språk». Dette er også en grunn til at man i de seinere åra har foretrukket å regne de språklige variantene som snakkes av ulike etniske grupper, som separate språk.
I Guatemala blir oppgaver som standardisering av ortografier for mayiske språk tatt hånd om av Academia de Lenguas Mayas de Guatemala (ALMG, Guatemalas akademi for mayiske språk), som blei oppretta av mayiske organisasjoner i 1986. Etter fredsavtalen i 1996 har akademiet fått stadig større anerkjennelse som den offisielle regulatoren av mayiske språk både blant forskere og mayafolk selv.
A Royal Family
A Royal Family er en amerikansk stumfilm fra 1915, regissert av William Nigh.
Handling
Kongen av Kurland, et liten europeisk nasjon, foreslår et ekteskap mellom sin egen sønn og Angela - prinsessen av Arcacia, et lille naboland som Kurland har hatt problemer med tidligere. Men Angela avviser sint ideen om å gifte seg med noen hun ikke kjenner, men prinsen er fast bestemt på å gjennomføre planen.
Mayiske språk
Slektskap og klassifisering
Den mayiske språkfamilien har ikke vist noen sikre tegn til slektskap med andre språkfamilier. Likheter med andre språk i Mesoamerika forstås som å være et resultat av sammenblanding av språklige trekk med tilgrensende språk og ikke av en felles avstamning. Mesoamerika har vist seg å være en såkalt språkbunt.
Mina Shaddel
Mina Shaddel (født 28. oktober 1989 i Elverum) er en norsk regissør og manusforfatter som er utdannet fra The European Film College. Hun har laget kortfilmer som: Skal, skal ikke? (2005), På fri fot (2004), Nattbøylen (2006), Møtet, Målet, Fortell Henne!, Divone, Vendepunktet og 8-1.
Mayiske språk
Slektskap og klassifisering
Mange forskere har forsøkt å koble den mayiske familien med andre språkfamilier eller isolater, men ingen av forslaga har fått brei støtte blant lingvistene. Noen eksempler er forsøk på å koble mayisk til chipaya-uru, mapudungun, lenca, purépecha og huave. Mayisk har også blitt tatt med i flere hypoteser om hokanspråk og penutianske språk. Lingvisten Joseph Greenberg inkluderte mayisk i sin svært kontroversielle hypotese om amerindiske språk, som har blitt avvist av de fleste historiske lingvister.
Mina Shaddel
Shaddels siste filmer er blant annet Hell Hotell (engelsk film). «Hell Hotell» var et europeisk samarbeidsprosjekt med filmskaperen Sławomir Idziak (fotograf på Harry Potter, Blå, King Arthur, Black Hawk Down - som han ble oscarnominert for) som hovedprodusent. Mina var i denne produksjonen en av seks utvalgte regissører, og hun representerte Norge. Hun var statistansvarlig på spillefilmen Tomme Tønner sommeren 2009.
Mayiske språk
Slektskap og klassifisering
Ifølge Lyle Campbell, en ekspert på mayiske språk, er det mest lovende forslaget «makromaya-hypotesen», som peker på fellestrekk mellom mayisk, mixe-zoquenaske språk og totonakisk, men ytterligere forskning er nødvendig for å støtte opp under eller avvise denne hypotesen.
Mina Shaddel
Shaddel satt i Amandusjuryen i 2008 med blant annet Ane Dahl Torp. Hun også holdt foredrag og viste filmen Målet under Amandusfestivalen.
A Royal Family
Handling
Prinsen besøker deretter Arcacia forkledd som en lavt-stående adelsmann. Men Angela, uten å vite hans virkelige identitet, møter og blir raskt forelsket i ham. Det oppstår deretter en rekke komplikasjoner.
Mayiske språk
Underinndelinger
Den mayiske språkfamilien er svært godt dokumentert, og dens interne genetiske klassifisering er vidt akseptert og etablert, med unntak av enkelte mindre uoppklarte forskjeller.
Det er fortsatt uenighet om plasseringa til cholansk og kanjobalansk. Noen forskere tror disse danner en separat vestlig grein (som i diagrammet nedafor), mens andre ikke støtter forslaget om et nært slektskap mellom disse to undergruppene og klassifiserer dem som to forskjellige greiner som stammer direkte fra urspråket. En alternativ klassifisering som er foreslått, grupperer den huastekanske greina som en utløper fra den cholansk-tzeltalanske greina, og ikke som en egen grein som stammer direkte fra urmaya.
Den yukatekanske greina
Yukatansk maya (kjent som maya blant brukerne selv) er det største mayiske språket i Mexico. Det snakkes i dag av mellom 800 000 og 900 000 mennesker, som for det meste holder til på Yucatánhalvøya. Språket har en rik postkolonial litteratur og er fremdeles førstespråk i landlige områder i Yucatán, Quintana Roo og Campeche.
De tre andre yukatekanske språka er mopan, som snakkes av rundt 10 000 mennesker i Belize; itza, et utdødd språk som blei snakka i Guatemala; og lakandonsk (jach-t'aan), som også er trua, med sine rundt 1000 talere i utkanten av Selva Lacandona i Chiapas.
Cholansk
De cholanske språka var tidligere spredt utover hele det mayiske området. Det cholanske språket med flest brukere i dag er chol, med sine omkring 130 000 talere i Chiapas. Dets nærmeste slektning, chontal (yoko t'an), snakkes av 38 000 mennesker i delstaten Tabasco. Et annet beslekta språk, som nå er trua, er chorti, som snakkes av 30 000 i Guatemala. Det blei tidligere også snakka helt vest i Honduras og i El Salvador. Cholti, et søsterspråk av chorti, er også utdødd.
Cholanske språk er trolig de mest konservative når det gjelder ordforråd og fonologi, og er nært beslekta med språket som er brukt i inskripsjonene fra den klassiske perioden funnet i de sentrale lavlanda. De cholanske språka kan ha fungert som prestisjespråk og eksistert side om side med andre språk og dialekter i enkelte områder. Denne antakelsen gir en holdbar forklaring på den store geografiske avstanda mellom området hvor det snakkes chorti og områdene hvor chol og chontal snakkes.
Tzeltalansk
De nærmeste slektningene til de cholanske språka er de tzeltalanske språka, tzotzil og tzeltal, som begge snakkes i Chiapas av store og stabile eller voksende befolkninger (264 000 for tzotzil og 190 000 for tzeltal ). Tzotzil og tzeltal har en stor andel enspråklige brukere.
Kanjobalansk
Chuj snakkes av omtrent 41 000 i Huehuetenango, og av rundt 9 500, hovedsakelig flyktninger, på den andre sida av grensa til Mexico, i kommunen Trinitaria i Chiapas og i landsbyene Tziscau og Cuauhtémoc. Tojolabal snakkes i østlige Chiapas av om lag 36 000 mennesker.
Quicheansk-mameansk
De quicheansk-mameanske språka og dialektene, med to undergreiner og tre undergrupper, snakkes i de guatemalanske høylanda. Kekchi (eller q'eqchi'), som utgjør en egen undergrein av quicheansk-mameansk, snakkes av rundt 400 000 mennesker i det sørlige Petén, Izabal og Alta Verapaz i Guatemala og av rundt 9 000 mennesker i Belize. I El Salvador snakkes det av om lag 12 000 som et resultat av migrasjon de siste åra.
Belinda (sanger)
Belinda (født 15. august 1989 i Madrid, Spania) er en meksikansk sanger, låtskriver og skuespiller som tre ganger har blitt nominert til latinsk Grammy Award.
Mayiske språk
Kjerne-quicheansk
Achi snakkes av rundt 85 000 mennesker i Cubulco og Rabinal, to kommuner i Baja Verapaz. I noen klassifiseringer, blant annet Lyle Campbells, regnes achi som en variant av quiché. På grunn av et historisk skille mellom de to etniske gruppene regner achiene selv seg imidlertid ikke som quicheer.
Grue kirke
Grue kirke er en langkirke fra 1828 i Grue kommune i Innlandet.
Byggverket er i stein og har 500 plasser og har svære dimensjoner, den måler 47 ganger 18 meter (70 ganger 27 alner) og veggene er 1,26 meter tykke (2 alner). Kirken er i sin ytre form meget enkel, sammensatt av et tårn og et skip i enkle geometriske former. Kirkens tegninger ble i hovedsak gjort av slottsintendant Linstow, og var det første nygotiske byggverket i landet. Grunnsteinen til den nye kirken ble nedlagt i september 1823. Den ble innviet den 28. september 1828 av biskop Christian Sørenssen.
Den gamle kirken
Den gamle Grue kirke lå på Grue prestegård lenger nord. Den var truet av erosjon fra Glåma som årlig gravde ut store stykker jord ved kirken. Den 17. mai 1794 ble det gitt tillatelse til at kirken kunne flyttes til Vollermoen og der gjenoppbygges i stein. Tillatelsen ble imidlertid aldri benyttet. Kirken ble flyttet først etter at den brant ned første pinsedag (26. mai) 1822, i en brann hvor minst 113 mennesker omkom. Den gamle kirken var en korskirke og hadde delvis sinklaftede vegger. Kirken var i katolsk tid viet til Johannes Døperen.
Mayiske språk
Kjerne-quicheansk
Kakchikel snakkes av rundt 450 000 mennesker i et område som strekker seg fra Guatemala by vestover til den nordlige bredden av Atitlánsjøen. Kakchikel-annualene, som er skrevet på kakchikel, er et viktig litterært verk fra 1500-tallet som forteller historia til de ledende gruppene hos kakchikelfolket.
Tzutujil har om lag 85 000 talere i området rundt Atitlánsjøen. Andre medlemmer av den quicheanske greina er sakapultekisk, som snakkes av rundt 15 000 personer hovedsakelig i El Quiché, og sipakapansk, som har om lag 8 000 brukere i Sipacapa i departementet San Marcos.
Pokom
Pokomspråka er nært beslekta med kjerne-quicheansk. Sammen med disse utgjør de en pokom-quicheansk undergrein av den quicheansk-mameanske greina.
Pokomchi snakkes av om lag 90 000 mennesker i Purulhá i Baja Verapaz og i de følgende kommunene i Alta Verapaz: Santa Cruz Verapaz, San Cristóbal Verapaz, Tactic, Tamahú og Tucurú. Pokomam snakkes av rundt 50 000 mennesker i flere mindre områder, særlig i Alta Verapaz. Pokomam blei tidligere også snakka i El Salvador.
Urmayas lydsystem
Urmaya, språket som alle de mayiske språka stammer fra, har blitt rekonstruert ved hjelp av den komparative metoden. Det hadde en dominerende stavelsesstruktur med CVC (konsonant–vokal–konsonant), og tillot konsonantgrupper kun på tvers av stavelsesgrenser. De fleste orda i urmaya var på én stavelse, med unntak av noen få nominalrøtter på to stavelser. På grunn av et seinere bortfall av vokaler har mange av dagens mayiske språk komplekse konsonantgrupper i begge ender av stavelsene. Ifølge rekonstruksjonen gjort av Lyle Campbell og Terrence Kaufman, hadde urmaya følgende lyder; de moderne språka har i stor grad lignende systemer:
Fonologisk utvikling fra urmaya
Klassifiseringa av de mayiske språka er basert på endringer som har forekommet i ulike undergrupper av familien. For eksempel endra alle språka i den vestlige gruppa (bl.a. huastekansk, yukatekansk og cholansk) det urmayiske fonemet til, noen språk i den østlige gruppa (quicheansk) beholdt , mens andre (mameansk) endra det til  eller  (i slutten av ord). Fellestrekk hos huastekansk, yukatekansk og cholansk viser at de skilte seg fra de andre mayiske språka før de endringene som skjedde i andre greiner, hadde funnet sted.
De palataliserte plosivene og ) fins ikke i noen av de moderne språka. De har gjennomgått ulike endringer i ulike greiner. I den østlige greina (chujeansk-kanjobalansk og cholansk) reflekteres de som  og, i mameansk som  og , og i quicheansk som  og . Yukatansk skiller seg ut fra de andre vestlige språka ved at de palataliserte plosivene i noen tilfeller er endra til  og i andre tilfeller til.
Belinda (sanger)
Belinda ble født i august 1989, av en spansk far, Ignacio Peregrín, og en fransk mor, Belinda Schull. Hun har en yngre bror ved navn Ignacio Peregrin som eide flere fabrikker i Mexico. Familien flyttet til Mexico by da Belinda var fire år gammel, og har bodd der siden da. Allerede i svært tidlig alder viste Belinda et utrolig talent for sang, skuespill og hun lagde sine egne hjemmevideoer der hun skrev og filmet seg selv. Da hun var 10 år gammel, spilte hun i sin første TV-serie, som het ¡Amigos X Siempre!.
Mayiske språk
Andre nyvinninger
Underinndelinga av den mayiske språkfamilien er basert på felles språklige nyvinninger. Noen av de fonologiske endringene som har blitt brukt til å komme fram til dagens klassifisering, er beskrevet her.
John Emery
John Emery (født 4. januar 1932 i Montréal) var en canadisk bobkjører som deltok i de olympiske vinterleker 1964 i Innsbruck.
Emery ble olympisk mester i bobsleigh under Vinter-OL 1964 i Innsbruck. Han var med på det canadiske laget som vant firerbob foran Østerrike og Italia. De andre på laget var Peter Kirby, Douglas Anakin og broren Vic Emery.
Mayiske språk
Andre nyvinninger
Huastekisk er det mest divergente av de mayiske språka, og har hatt en rekke endringer som ikke har funnet sted i noen av de andre greinene. Huastekansk er den eneste greina som har endra urmayisk * til. Huastekisk (og ikke chikomuselsk) er også det eneste mayiske språket som har et fonemisk labialisert velarisk fonem. Dette er imidlertid et postkolonialt utviklingstrekk: ved å sammenligne dokumenter på huastekisk fra kolonitida med moderne huastekisk, ser man at de moderne forekomstene av opprinnelig var sekvenser av * etterfulgt av en runda vokal og en halvvokal. For eksempel ordet «gribb», som på moderne huastekisk uttales, blei skrevet på kolonial huastekisk, og uttalt *.
Frafjordtunnelen
Frafjordtunnelen er en tunnel på fylkesvei 281 i Gjesdal kommune i Rogaland. Tunnelen går mellom Gilja og Frafjord, og avløste den gamle veien over Giljafjellet. Den er 3,812 meter lang, og ble åpnet 10. juni 1999.
Belinda (sanger)
Den 18. oktober 2007 vant Belinda to priser: årets video for Bella Traición og beste soloartist på MTV Video Music Awards Latinoamérica. Belinda ble nominert i to forskjellige kategorier under Latin Grammy Awards i 2007, som ble avholdt den 8. november 2007.
Frafjordtunnelen
I likhet med mange andre tunneler i Norge er Frafjordtunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
1. serierunde i Toppserien 2008
1. serierunde i Toppserien 2008 ble spilt den 12. april klokken 17:00, bortsett fra Team Strømmen – Røa, som var TV-kamp og ble spilt søndag 13. april klokken 16:00.
Jacques Lebrun
Jacques Lebrun (født 20. september 1910, død 1996) var en fransk seiler som deltok i de olympiske leker 1932 i Los Angeles.
Mayiske språk
Andre nyvinninger
Både den cholanske og den yukatekanske greina endra kort * til. Alle de cholanske språka har endra de urmayiske lange vokalene * og * til henholdsvis og. De yukatekanske har imidlertid også endra urmayisk til  i slutten av ord.
Quicheansk-mameansk og enkelte kanjobalanske språk har beholdt de urmayiske uvulare plosivene ( og ); i alle de andre greinene smelta disse lydene sammen med henholdsvis og. Man kan altså si at den quicheansk-mameanske greina kjennetegnes mest av bevaring av lyder enn av nyvinninger.
Mameansk skiller seg klart fra quicheansk på grunn av en kjedeendring som gjorde at * blei endra til, * til , * til og * til. Disse retroflekse affrikatene og frikativene spredte seg seinere til kanjobalansk gjennom språkkontakt.
Innen den quicheanske greina, skiller kakchikel og tzutujil seg fra kjerne-quicheansk ved at de har endra de urmayiske * og * til henholdsvis og  i slutten av flerstavelsesord.
Noen andre endringer er felles for alle de mayiske språka. For eksempel den urmayiske glottale frikativen *, som ingen av språka har beholdt, forekommer i en rekke ulike varianter i datterspråka avhengig av posisjonen i ordet. I noen tilfeller har den forlenga vokalen som kom før, i språk som har beholdt vokallengde som distinktivt trekk. I andre språk blei den til, , , eller blei borte.
Morfosyntaks
De mayiske språkas morfologi er enklere enn i andre mesoamerikanske språk, men de regnes likevel som agglutinerende og polysyntetiske. Verba markeres for aspekt eller tempus, subjektets person, objektets person (for transitive verb) og tall. Possesserte substantiver markeres for person og possessor. Det er verken kasus eller grammatisk kjønn i mayiske språk.
Ordstilling
Man regner med at urmaya hadde en grunnleggende verb–objekt–subjekt-rekkefølge med muligheter til å skifte over til verb–subjekt–objekt i visse sammenhenger, slik som i komplekse setninger, setninger hvor objekt og subjekt hadde lik grad av animathet og når subjektet var bestemt. I dag har yukatekansk, tzotzil og tojolabal fast VOS-ordstilling. Mameansk, kanjobal, jakaltekisk og en dialekt av chuj har fast VSO. Bare chorti har en grunnleggende SVO-ordstilling. Andre mayiske språk tillater både VSO og VOS.
Tallklassifikatorer
Når det telles på mayiske språk, brukes det tallklassifikatorer som spesifiserer hvilken klasse enhet det som telles tilhører; tallordet kan ikke opptre uten en slik klassifikator. Klassen bestemmes vanligvis av hvorvidt enheten er animat eller ikke, eller av objektets generelle form. Når man for eksempel teller flate objekter, bruker man en annen tallklassifikator enn når man teller runde ting, avlange ting eller mennesker. I noen mayiske språk, blant annet chontal, opptrer klassifikatorene i form av affikser som legges til tallordet. I andre, for eksempel tzeltal, er klassifikatorene frie former. I jakaltekisk kan de også brukes som pronomener.
Betydninga til et substantiv kan bli endra betraktelig ved å bruke forskjellige tallklassifikatorer. For eksempel i chontal, når klassifikatoren -tek brukes ved navn på planter, forstås det som at objektene som telles, regnes som hele trær. Hvis man isteden bruker en annen klassifikator, -ts'it (som brukes for å telle lange, tynne objekter), blir det forstått at man teller greinene.
Eierskap
Morfologien til de mayiske substantiva er relativt enkel: de bøyes etter tall (entall eller flertall) og, i de tilfellene de er possesserte (besatte), etter eierens person og tall.
Pronominelt eierskap uttrykkes ved eierskapsprefikser som legges til substantivet, som i kakchikel ru-kej «hans/hennes hest». Substantiv kan også få en spesiell form som uttrykker at de er besatte.
Når eieren uttrykkes ved et substantiv (nominell possesjon), bøyes det besatte substantivet i tredje person og etterfølges av eiersubstantivet, som i kakchikel ru-kej ri achin «mannens hest» (bokstavelig «hans hest mannen»). Denne typen konstruksjon er et framstående trekk i hele det mesoamerikanske språkområdet.
Mayiske språk skiller ofte mellom avhendelig og uavhendelig eierskap gjennom måten substantivet markeres (eller ikke) som besatt. Jakaltekisk skiller for eksempel mellom det uavhendelige ' «bildet mitt (bildet av meg)» og det avhendelige ' «bildet mitt (som jeg har tatt)». Prefikset we- markerer i begge tilfellene at eieren er første person entall, men fraværet av eiersuffikset -e i det første eksempelet markerer uavhendelig eierskap.
Relasjonelle substantiv
Mayiske språk som har preposisjoner, har vanligvis bare én. For å uttrykke plassering og andre forhold mellom enheter, brukes det en spesiell ordklasse som kalles relasjonelle substantiv. Dette er et annet av de typiske trekka i det mesoamerikanske språkområdet. I mayisk er de fleste relasjonelle substantiva metaforisk avleda fra kroppsdeler, slik at for eksempel «på/oppå» uttrykkes med ordet for «hode».
Relasjonelle substantiv eies av konstituenten som er referansepunkt i forholdet, og det relasjonelle substantivet spesifiserer forholdet. På mayiske språk sier man dermed «fjellets hode» (bokstavelig «dets hode fjellet») når man mener «på (oppå) fjellet», og i Popol Vuh, som er skrevet på klassisk quiché, står det u-wach ulew «på jorda» (bokstavelig «dens ansikt jorda»).
Subjekter og objekter
Mayiske språk er ergative. Det vil si at subjektet til et intransitivt verb behandles på same måte som objektet til et transitivt verb, men forskjellig fra subjektet til et transitivt verb.
Mayiske språk har to grupper affikser som legges til verbet for å uttrykke argumentenes person. En gruppe (ofte omtalt som gruppe A) indikerer personen til intransitive verbs subjekt og til transitive verbs objekt. De kan også brukes sammen med adjektivs- eller substantivspredikater for å indikere subjektet.
En annen gruppe (gruppe B) brukes for å indikere personen til transitive verbs subjekt, og også eierne til besatte substantiv (inkludert relasjonelle substantiv).
Verb
I tillegg til subjekt og objekt (agens og patiens) har mayiske verb også affikser som markerer aspekt, tempus og modus, som i det følgende eksempelet:
Tempussystema i mayiske språk er stort sett enkle. Jakaltekisk skiller for eksempel bare mellom fortid og ikke-fortid, mens mam bare har framtid og ikke-framtid. Aspektsystema er vanligvis mer kompliserte. Modus utgjør ikke formelt et selvstendig system i mayisk, og blir isteden implisitt uttrykt av tempus- og aspektmarkørene. Kaufman har rekonstruert et tempus/aspekt/modus-system for urmaya som omfatter sju aspekter: inkompletiv, progressiv, kompletiv/punktualis, potensiell/framtid, optativ og perfektiv.
Mayiske språk har gjerne et stort antall diateser. Urmaya hadda i alle fall én passivkonstruksjon og én antipassivregel for å degradere viktigheten til agens i forhold til patiens. Moderne quiché har to antipassiver: en som tillegger objektet fokus, og en annen som trekker fram verbhandlinga. Andre diateserelaterte konstruksjoner som forekommer i mayiske språk, er de følgende: halvpassiv, inkorporasjonell (inkorporasjon av direkte objekt i verbet), instrumentell (oppgradering av instrumentet til objektsposisjon) og referensiell (en type applikativ som oppgraderer et indirekte argument til objektsposisjon).
Stativer og posisjoneller
Stativer er en klasse predikative ord som uttrykker en kvalitet eller en tilstand, hvis syntaktiske egenskaper faller inn mellom egenskapene til verb og adjektiv i indoeuropeiske språk. På samme måte som verb, kan stativer av og til bøyes etter person, men mangler vanligvis bøyninger for tempus, aspekt og andre særegne verbkategorier. Stativer omfatter både adjektiver, posisjonaler og tallord.
Posisjonaler er en gruppe ordrøtter som er karakteristiske for mayiske språk, og som kanskje ikke engang fins i andre språk. Av disse røttene dannes det adjektiv og verb (vanligvis ved hjelp av suffikser) med betydninger som har å gjøre med formen til et objekt eller en person. Mayiske språk har mellom 250 og 500 ulike posisjonalrøtter:
I disse tre setningene fra kanjobal er posisjonalene telan («noe stort eller sylindrisk som ligger som om det har falt»), woqan («person som sitter på et stollignende objekt») og xoyan («rulla opp som en slange eller et tau»).
Orddanning
Det er vanlig å danne nye substantiv ved å kombinere forskjellige substantivrøtter. Det fins også mange morfologiske prosesser for å avlede substantiv fra verb. Verb kan også ta svært produktive avledningsaffikser av ulike slag, hvorav de fleste spesifiserer transitivitet eller diatese.
Noen mayiske språk tillater inkorporasjon av substantiver i verb, enten som direkte objekter eller med andre funksjoner. Det er imidlertid få affikser med adverbiale eller modale betydninger.
Som i andre mesoamerikanske språk er det en svært utbredt metaforisk bruk av røtter som viser til kroppsdeler, særlig for å danne lokativer og relasjonelle substantiv, slik som tzeltal/tzotzil ti' na «dør» (bokstavelig «husmunn»), eller kakchikel chi ru-pam «innside» (bokstavelig «munn dens-mage»).
Mayiske lånord
Det er funnet enkelte lånord med mayisk opprinnelse eller mulig mayisk opprinnelse i andre språk, særlig i spansk, engelsk og noen tilstøtende mesoamerikanske språk.
Ifølge Coe stammer det engelske ordet shark, «hai», direkte fra yukatansk maya xoc, som betyr «fisk». Oxford English Dictionary betegner sharks opprinnelse som «usikker», og at ordet «ser ut til å ha blitt introdusert av sjømennene fra kaptein John Hawkins ekspedisjon, som hadde med seg et eksemplar som blei utstilt i London i 1569».
Et annet ord som stammer fra maya, er «sigar» og «sigarett». Zik er yukatansk for «røyk», mens «røyka» er zikar på chorti og zikil på chol.